Заўвага. Асоба, якая ўдзельнічала ў падрыхтоўцы да дзеянняў, прадугледжаных гэтым артыкулам, вызваляецца ад крымінальнай адказнасці за гэтыя дзеянні, калі яна своечасовым папярэджаннем дзяржаўных органаў або іншым чынам прадухіліла акт тэрарызму ў адносінах да дзяржаўнага ці грамадскага дзеяча. Артыкул 361. Заклікі да дзеянняў, накіраваных на прычыненне шкоды знешняй бяспецы Рэспублікі Беларусь, яе суверэнітэту, тэрытарыяльнай недатыкальнасці, нацыянальнай бяспецы і абараназдольнасці 1. Публічныя заклікі да захопу дзяржаўнай улады, або гвалтоўнай змены канстытуцыйнага ладу Рэспублікі Беларусь, або здрады дзяржаве, або ўчынення акта тэрарызму ці дыверсіі, альбо ўчынення iншых дзеянняў, накіраваных на прычыненне шкоды знешняй бяспецы Рэспублiкi Беларусь, яе суверэнітэту, тэрытарыяльнай недатыкальнасці, нацыянальнай бяспецы i абараназдольнасцi ці распаўсюджванне матэрыялаў, у якіх змешчаны такія заклікі, – караюцца арыштам на тэрмін да шасці месяцаў або пазбаўленнем волі на тэрмін да трох гадоў.